Kingman Rifo

Kingman esas koralia rifo, grandaparte submersinta, apartenanta ad Usa. Jacanta a 6°23′N 162°25′W, cirkume an la duimo di la disto inter Havayi ed Usana Samoa, lua tota surfaco, inkluzite la laguno, esas cirkume 1 km², di qui 0,03 km² esas emersinta tereno. La maxim altitudo dil rifo esas infre 1,5 metri. Ol havas nula habitanti e nula naturala resursi.

Edmund Fanning deskovris la rifo en 1789. Ol deskriptesas da W. E. Kingman en 1853. Ye la 29ma di decembro 1934, Usa asumis l'autoritato super ol.

Kategorio:Oceania
Kategorio:Usa